JohanHeinsen/ENO huggingface dataset:
Ribe Stifts Adresseaviser, 1840-10-16
Dampskibet Frederik den Sjette kom i Søndags Aftes i forrige Uge, paa Hjemreisen fra Kiel, under en særdeles haard Byge paa Grund V. for Stubbekjøbing. Da det var i blødt Leer, at Skibet blev sat fast, kom det, efterat have losset Ladningen i et Par Jagter, i Mandags Middags i flot Vande uden at have faaet den allerringeste Skade. (B. T.)
Ribe Stifts Adresseaviser, 1840-10-16
Jfølge den Frisindede har Forstanderen for Joenstrup Seminarium forbudt Seminaristerne at ryge Tobak. Ved Festen i Anledning af Hs. Majestæts Fødselsdag androg man om Tilladelse til, i det Mindste den Dag at maatte ryge, men det blev ikke bevilget.
Ribe Stifts Adresseaviser, 1840-10-16
J det holsteenske Amt Reinfeld er nylig bleven arresteret en homoppatisk Læge ved Navn Heinrichsen, fra Rusland. Efterat han havde foretaget mange Kure i Lybek, men var der bleven forbuden at praktisere videre, blev han for nylig kaldet til en Syg paa Landet, og her var det at han, formedelst Mangel paa Pas, blev arresteret og indbragt til Reinfeld. Paa de holsteenske Autoriteters Rekvisition vilde Politiet i Lybek have lagt Beslag paa hans Effekter, men undlod det, da den russiske General=Konsul, v. Schløzer, lagde sig derimellem. Hr. Heinrichsen har opfordret den russisk Gesandt i Kjøbenhavn at komme sig til Hielp, og han besværer sig overhovedet bitterlig over den ham vederfarede Behandling. (Det er i Amtet Reinfeld, at Amtmanden, Baron Adeler, er bleven afsat formedelst Overskridelse af sin Embedsmyndighed.)
Ribe Stifts Adresseaviser, 1840-10-16
Paa Slottet Breiteenburg fandt den 11te Septbr. en Forhandling Sted imellem Geheime-Statsminister Grev v. Rantzau og de norddithmarsker Kommitterede, angaaende Afstaaelsen af Landskabets Toldfrihed, hvortil der fra Regjeringens Side blev gjort følgende Forligsforslag: Landskabet Norddithmarsken erholder den for sin Toldfrihed erlagte Sum tilbagebetalt med 170,000 Rbd.; den for Toldfriheden aarlig betalte Rekognition falder bort, og Landskabet erholder desuden en aarlig Godtgjørelse af 12,333 Rbd., som ogsaa kan kapitaliseres til 4 pCt.""Deporteer Forbryderne, hvis J ikke ville lade dem henrette!" Saaledes lyder Overskriften i Itzeh. Wochenbl. over en Artikel, hvori der bitterligen klages over, at en Bande af Røvere, Mordere og Tyve i den senere Tid sværme omkring i Dithmarsken. Som et passende Deportationssted nævner Forfatteren Jsland, hvor der forholdsmæssig findes ligesaa god Plads for vore Gavtyve, som der i Sibirien findes Plads for de russiske.""Jyllandsposten Nr. 51 er meddeelt en Beretning om en mærkelig Edsaflæggelse af en Konsumtionsbetjent Chr. Petersen i Skanderborg. Vedkommende var saavel ved Under som Overretten saasøgt for at tilbagelevere en Sum af 1000 Rbd., han skulde have modtaget af en afdød Søsterdatter, for hvem han havde været Laugværge, eller ogsaa ved Eeds Aflæggelse frigjøre sig for denne Sigtelse, og aflagde han saaledes denne den 7de Aug, sidstleden paa Skanderborg Raadstue. Beretningen slutter saaldes: "DaKonsumtionsbetjent Petersen kom hjem fra Tinget, blev han syg et Par Timer efter og har været sengeliggende siden den Tid. Den Ulykkeliges Tilstand er nu den ynkeligste, man kan tænke sig. Paa Sygeleiet skal han vride og vaande sig som en Forrykt og udstøde de rædsomste Skrig. J Fingrene paa den høire Haand har han saaledes bidt sig, at den midterste Finger næsten skal være af bidt, hans Udseende skal være frygteligt og man har kundet Haab, at Døden snart vil gjøre Ende paa hans Kvaler.
Ribe Stifts Adresseaviser, 1840-10-16
Den oftere omtalte Secterer, Gjendøberen Graveur Mønster, har nylig fra Kjøbenhavn gjæstet Aalborg og skal med Liimfjordens Vand have indlemmet 6 Personer: 4 i Aalborg og 2 i Nørre-Sundby, i sin Menighed. Man fortæller, at han ved Ankomsten fra Skibet blev modtagen med Kys og Embrassement af en ung Kone, en Scene, der hos mindre hellige Folk skal have vakt nogen Opsigt. Graveuren er nu reist videre sønderpaa for at fortsætte sine formeentlige Apostel-Gierninger (Aalb. A.)Hr. Hestehandler Harms fra Holsteen bereiser i denne Tid Jylland, for at gjøre Opkjøb af Remonteheste, til en Størrelse af 10 Qv. enh. Tomme a 10 Qv. 3 T., og fra 4 til 6 Aars Alder, formodentlig for den franske Regjerings Regning. J Løverdags kjøbte han i Randers henved 60 Stykker, til jevn gode Priser, meest fra 90 til 110 Rbd. (Rand. A.)¬
Ribe Stifts Adresseaviser, 1840-10-16
Hr. Harms bekjendtgiør under 13de Octbr., at der fra nu af ingen Hesteopkjøb i Jylland vil finde Sted, fordi den hannoveranske Regjering har forbudt Gjennemførelsen.
Ribe Stifts Adresseaviser, 1840-10-16
Fra Randers og Aarhuus agtes Petitionen om Skattebevillingsret ogsaa indgiven til den jydske Stænderforsamling. Borgerrepræsentanterne i Randers have bekjendtgjort i denne Anledning, at dersom Nogen af dem, som have undertegnet den første Petition, skulde ved den Behandling Skattebevillingssagen har nydt i den roeskildske Forsamling, finde sig beføiet til at ønske deres Navne udslettede, bedes saadant anmældt paa Byskriverens Kontoir inden d. 12te ds.
Ribe Stifts Adresseaviser, 1840-10-16
Ved Fourage Licitationen i Aarhuus den 2den de blev Havren tilslaaet for 14 a 15 Mk. Tdn., Ho 15 a 16 s. og Halm 7 til 10 s. Lpd. (Aarh. A.)
Ribe Stifts Adresseaviser, 1840-10-16
Folkefesten paa Nørreriis i Anledning af at Niels Ebbesen for 500 Aar siden ved sin Heltedaad havde bevirket Danmarks Frelse fra fremmed Tyrannie, fandt Sted i Søndags, hvorved der blev holdt Taler, sjunget, musiceret og dandset indtil langt ud paa Natten. (Ah. A.)
Ribe Stifts Adresseaviser, 1840-10-16
Ved Tallotteriets 1510. Trækning i Kbhvn, udkom: Nr. 81. 51. 71. 12. 46.
Ribe Stifts Adresseaviser, 1840-10-16
Ribe. 18de Søndag efter Trinitatis prædiker i Domkirken Hr. Cand. Theol. Schousboe; i Cathrine Kirke Hr. Pastor de Thurah.
Ribe Stifts Adresseaviser, 1840-10-16
Ribe Torvepriser d. 10 October: Rug pr. Td. 3 Rd.; Byg 2 Rd.; Havre 1 Rd. 32 s.; Boghvede-Rd. - s.; Boghvedegryn pr. Skp. 40 ls.; Byggryn 28 ls.; Smør pr. Pd. 7 ls.
Ribe Stifts Adresseaviser, 1840-10-16
Bekjendtgjørelser. Da een af de Mænd, som hidtil have forrettet Bedemandstjeneste her i Byen, nu ved Døden er afgaaet, saa tillader Undertegnede sig at anbefale sig i denne Egenskab til Byens ærede Jndvaanere. Ribe d. 15de Octbr. 1840. H. Mogensen, Skræddermester.
Ribe Stifts Adresseaviser, 1840-10-16
Undertegnede anbefaler sig ærbødigst til herefter at forrette Bedemandstjeneste ved forefaldende Leilighed, og ligesom jeg vil søge i mit Forhold at skaffe mig Vedkommendes Tilfredshed, saaledes skal jeg altid findes tilfreds med saadan Betaling som de Paagieldende selv finde billig. Ribe, den 13de October 1840. Claus Ditlefsen.
Ribe Stifts Adresseaviser, 1840-10-16
Undertegnede anbefaler sig til Byens ærede Beboere som Bedemand ved Begravelser. C. Givschou.
Ribe Stifts Adresseaviser, 1840-10-16
Huder og Skind kjøbes af M. Simonsen.
Ribe Stifts Adresseaviser, 1840-10-16
At Glasværket Conradsminde pr. Hobroe nu atter er traadt i Virksomhed, og at alle forskjellige Sorter Bouteiller, Jagt- og Lommeflasker, grønne og hvide Medicinglas, almindelige Hvideglassager af Karafler, Ol-, Viin og Brændeviinsglas m.v., Sylteglas og Melkefade, samt iøvrigt alle Sorter almindelig Glasfabricat, leveres med gode Vare til gangbar Priis, bekjendtgjøres herved. Bestillinger adresseres til undertegnede Forvalter Bernth, boende paa Fabriken, hos hvem ogsaa Priis=Couranter erholdes. Glasværket Conradsminde pr. Hobroe d. 8 Octbr. 1810. Bernth.
Ribe Stifts Adresseaviser, 1840-10-16
Ved Proclama, som er læst ved vedkommende Underret og snarest mueligen vil blive læst ved den Kongelige Landsoverret i Viborg, ere Creditorerne i Boet efter afgangne Enkemadamme Kirstine Runckel, født Olsen, her i Byen indkaldte til med 12 Ugers Varsel at anmelde og beviisliggjøre deres havende Krav paa Boet for undertegnede Skifteret. Ligeledes ere den Afdødes Arvinger indkaldte med lovligt Varsel for at legitimere deres Arveret og iagttage deres Tarv under Boets Behandling. Hvilket herved i Overeensstemmelse med Placat 2. Juni 1819 bekjendtgjøres. Fredericia Skifteret den 9de October 1840. Rahbek. Dræbye.
Ribe Stifts Adresseaviser, 1840-10-16
Ved Proclama, som er læst ved vedkommende Underret, og snarest mueligen vil blive læst ved den Kongelige Landsoverret i Viborg, ere Creditorerne i Boet efter afgangne Avlsmand Peder Jensen Stilling her i Byen indkaldte til med 12 Ugers Varsel at anmelde og beviisliggjøre deres havende Krav paa Boet for undertegnede Skifteret. Ligeledes ere den Afdødes Arvinger indkaldte med lovligt Varsel for at legitimere deres Arveret og iagttage deres Tarv under Boets Behandling. Hvilket herved i Overeensstemmelse med Placat 2 Juni 1819 bekjendtgjøres. Fredericia Skifteret den 9de October 1840. Rahbek. Dræbye. Huder og Skind, især Kalveskind, kjøbes til høieste Priser af Kleisdorff i Ribe.
Ribe Stifts Adresseaviser, 1840-10-16
Da Obberkjær Byes samtlige Beboere ere blevne enige om at forbyde al Jagen paa deres Marker, saa advaret herved Alle og Enhver og at afholde sig fra at udøve Jagt paa Byens Marker, da Enhver som antræffes vilblive optagen som Krybeskytte. Obberkjær d. 30te Septbr. 1840. Rasmus Rasmussen.
Ribe Stifts Adresseaviser, 1840-10-16
Da den i Sommer afholdte Licitation over en nye Skole bygnings Opførelse i Roager Sogn ei er bleven approberet, saa bliver i denne Anledning en ny Licitation foretaget over Bygningens Opførelse til næste Aar, som afholdes Fredag den 23de October Formiddag Klokken 10 i Kirkebye Kroe, hvor Conditionerne ligge til Eftersyn bemeldte Dag. - Lysthavende indbydes. Roager Sogns Skole=Commission d. 8de Octbr. 1840.
Ribe Stifts Adresseaviser, 1840-10-16
Ved Proclama af Dags Dato, som vil blive læst ved Riberhuus Birketing og i den Kongelige Landsoverret i Viborg, ere Alle og Enhver som maatte have noget at fordre i Boet efter afdøde Anne Marie Andersdatter og efterlevende Mand Gaardmand Rask Andersen, i Østervedsted Bye Frue Sogn, indkaldte med 12 Ugers Varsel til for undertegnede Skifteforvalter i Boet at anmelde og beviisliggjøre deres Fordringer; hvilket herved endvidere bekjendtgjøres. Riberhuus Birks Contoir i Ribe den 5 Octbr. 1840. Høyer.
Ribe Stifts Adresseaviser, 1840-10-16
Gaard Auction. Jfølge tagen Bestemmelse ved en Skiftesamling i Stervboet efter Gaardmand Rask Andersens afdøde Hustrue Anne Marie Andersdatter af Østervedsted bliver den Stervboet tilhørende Gaard i bemeldte Østervedsted, Bye Frue Sogn Riberhuus Birk med Jorder til Htk. 10, Tdr. 5 Skpr. 3 Fk. samt den indavlede Sæd stillet til offentlig Auction, som afholdes i selve Gaarden Mandagen den 9. Novbr. næstk. om Formiddag Kl. 10, og vil Eiendommen, saafremt antageligt Bud skeer ved denne Auction vorde bortsolgt. Trykt i Ribe hos Chr. sal. Hyphoff. Conditionerne, der forinden Auctionen ligge 3 Uger til Eftersyn paa Undertegnedes Contoir, vil blive saa favorable for Kjøberen som mueligt, og vil det blandt andet der vorde bestemt, at den Høistbydende vil 2 Timer efter Auctionen blive meddeelt Underretning om hans Bud er bleven approberet, i hvilket Tilfælde Eiendommen strax overtages af Kjøberen. Saafremt Gaarden den ommeldte Dag bliver solgt afholdes Auction over hvad Stervboet eier af Besætning Ind= og Udboe m.v. og bemærkes, at efter Gaard auctionen begyndes med Salget af Creaturene, hvoriblandt endeel ungt Qvæg. Lysthavende indbydes. Riberhuus Birks Contoir i Ribe den 5 Octbr. 1840. Høyer.
Ribe Stifts Adresseaviser, 1840-10-16
Torsdagen den 29 dennes om Formiddag Kl. 9, bliver paa denne Byes Raadstue afholdt Auction til Bortsalg i smaae Partier af det Ribe Cathedralskole tilkommende Tiende og Landgildekorn af Feuling, Læborg, Østervedsted og Faaborg m. fl. Sogne, ialt omtrent 113 Tdr. Rug, 52 Tdr. Byg og 2 Tdr. 6 Skp. Havre. Kornet modtages heri Byen directe fra Yderne og sufficante Kjøbere gives Henstand med Betaling til 1ste Februar 1811. - Lysthavende indbydes. Ribe den 10. Octbr. 1840. Høyer.
Ribe Stifts Adresseaviser, 1840-10-16
Proclama. Ved Proclama som læses ved Under= og Overretten ere ifølge Placaten af 2. Juni 1819 Alle og Enhver indkaldte som maatte have Noget at fordre i Stervboet efter den her afdøde Bye- og Herredsskriver Johan Ernst Heilmann til under det Tab af deres Fordringer Forordningen af 26. Marts 1790 bestemmer, inden 12 Uger fra dette Proclamaes sidste Bekjendtgjørelse med deres havende Krav for undertegnede Skifteforvalter at fremkomme og samme paa lovbefalet Maade at beviisliggjøre, – hvilket herved endvidere bekjendtgjøres. Varde Byefogedcontoir den 30 Septbr. 1840. Wedel Heinen.
Ribe Stifts Adresseaviser, 1840-10-16
Jfølge Proclama, som er læst ved Underretten og vil vorde læst inden Overretten, vorder herved Alle og Enhver, som maatte have Noget at fordre i Boet efter den her i Byen afdøde Bager Peder Jepsen Hjelm, indkaldte med 12 Ugers Varsel til at anmelde og beviisliggjøre deres havende Fordringer for undertegnede Skifteforvalter. Skifteretten i Kolding den 3die October 1840. Ch. Estrup.
Ribe Stifts Adresseaviser, 1840-10-16
Jfølge Proclama, som er læst ved Underretten og vil vorde læst ved Overretten, vorder Alle og Enhver, som maatte have noget at fordre udi Boet efter den heri Byen afdøde forhenværende Universitets Pedel Halvor Søeborg indkaldt med 12 Ugers Varsel til at anmelde og beviisliggjøre deres havende Fordringer for undertegnede Skifteforvalter. Ligeledes indkaldes den Afdødes Arvinger med Aar og Dags Varsel til at anmælde og legitimere deres Arveret. Skifteretten i Colding d. 3 Octbr. 1840. Chr. Estrup.
Ribe Stifts Adresseaviser, 1840-10-16
Da formedelst den overordentlig i senere Dage forefaldne Regn, ikke er at vente, at den under Arbeide værende Strækning af Landeveien fra Colding til Fredericia vil for Vinteren kunne blive farbar, og den hidtil tagne Omvei af Thaarup og Torp ei heller vel er at reparere saa den kan træde isteden, saa bekjendtgjøres herved at Veien fra Borup af Fredericia vil blive indtil videre spærret, og have da de, som agte sig hertil, at tage Veien fra Chausseen ad Erridsøe. Fredericia den 7de Octbr. 1840. Boeck.
Ribe Stifts Adresseaviser, 1840-10-20
allernaadigste Kongelig legeret. priviRibe. vis, Adresse. overalt i de danske Stater. som forsendes med Brevposten Tirsdagen den No. 85. 20de October. Redigeres af C. Hyphoff. Udgives af Chr. sal. Hophoff.
Ribe Stifts Adresseaviser, 1840-10-20
Udenlandske Efterretninger. Frankerig. Efter en Skrivelse fra Paris af 10de Octbr. var et Memorandum fra Hr. Thiers Dagen for afsendt til London. Det engelske Blad "Sun" angiver, at Frankerig vil erklære Krig, dersom en russisk Flaade løber igjennem Dardanellerne og dersom de Allierede angribe Alexandrien. Skeer det første, da vil det erklære Rusland alene Krig, og skeer det sidste da vil Frankerig erklære England og Østerrig Krig. Det hed, at Regjeringen havde modtaget vigtige Depescher fra Orienten, angaaende de senere Operationer i Syrien, hvori blandt andet mældes, at St. Jean d'Acre er indtagen. - Man forsikkrede, at den russiske Gesandt i Konstantinopel har protesteret mod Mehemed Afsættelse; han havde fundet, at Divanet, var gaaet forvidt. Endvidere hed det, at Vicekongen har gjort Porten Tilbud om at knytte nye Underhandlinger; Lord Ponsonby havde forlangt, at man ikke skulde høre ham, hvilket den russiske Gesandt derimod ønskede. - Det mindre krigerske Sprog i Journalerne af 12te syntes i Forbindelse med Rygtet om, at de fremmede Magter havde erklæret sig tilbøielige til at befri Mehemed Allifra hans Ban og atter aabne Underhandlingerne, at have givet Haab om, at det orientalske Spørgsmaal vil blive løst uden Fredens Forstyrrelse. Under den nærværende krigerske Stemning har Chefen for Nationalgarden i Paris, Marschall Gerard seet sig foranlediget til en Dagbefaling mod en intenderet offentlig Meningsyttring fra Nationalgardens Officerer. Han kalder der et saadant Skridt for at indvirke paa Regjeringens Fremgangsmaade ulovligt og et Angreb paa den offentlige Sikkerhed. Jkke destomindre havde d. 11te om Morgenen en Deputation af 60 til 80 uniformerede Nationalgarde-Officerer indfundet sig i Udenrigsministeriet for at indføres til Konseilspræsidenten og overrække ham en Protestation, der var temmelig trodsig affattet mod Regjeringens lunkne Forholdsregler mod Udlandet under de nærværende Omstændigheder; da Hr. Thiers ikke var tilstede modtog hans Sekretær Protestationen.
Ribe Stifts Adresseaviser, 1840-10-20
J Lyon har d. 9de til d. 12te fundet nogle Sammenløb af de lavere Folkeklasser Sted, under hvilke man hørte Skrigene: "Ned med Englænderne!" "Krig!", og som gav Anledning til nogle Fængslinger. J Paris hørte man d. 12te de samme Raab udenfor Nationals Kontor. - Admiral Lalande vilde, som det hed, d. 12te afgaae til Toulon for at sætte Reserve=Eskadren i seilfærdig Stand.
Ribe Stifts Adresseaviser, 1840-10-20
Ægypten. "Morn. Chronicle" meddeler en Skrivelse fra den engelskøsterrigsk tyrkiske Leier ved Beiruth af 19de Sept, ifølge hvilken Jbrahim d. 15de havde været Leiren paa 4 Mile nær, men da han saae, at den ikke kunde angribes paa noget Punkt, begav han sig til Meruba. Mellem de ægyptiske Tropper og Bjergbeboerne havde allerede fundet flere Skjærmysler Sted, der alle ere faldne ud til de sidstes Fordeel. Jbrahim har umiddelbart under sig 7700 Md. og Soliman Pascha 7000.
Ribe Stifts Adresseaviser, 1840-10-20
De skulle siden Feldttogets Aabning have havt 1000 Md. Saarede og Døde. Den hele ægyptiske Magt i Syrien fra Adang til Ægyptens Grændse beløber sig til 70,000 Md., hvoraf dog ikke Halvdelen kan bruges til aktive Operationer, saa at der ikke kan være Tale om et Tog mod Konstantinopel.
Ribe Stifts Adresseaviser, 1840-10-20
Spanien. Regentskabspørgsmaalet beskjeftiger meest de nye Ministre. Man er for fire Medregenter, og det hedder, at dersom Dronning Christine vægrer sig, vil man organisere Centraljuntaen, der vil gaae frem som souverain Regjering.
Ribe Stifts Adresseaviser, 1840-10-20
D. 2den var i Madrid foranstaltet en Banket til Ære for Espartero, der udbragte Skaaler for vor Dronning!" "Konstitutionen!" "den nationale Uafhængighed!" vor Frihed!" som Dronningregentinden var altsaa ingen Tale). - Under 5te Octbr. hedder det fra Madrid, at Espartero er afreist med det nye Ministerium til Valencia. Dronningregentinden har antaget det nye Ministerium og alle Forholdsregler, som Espartero har foreslaaet hende. Det hed, at Espartero d. 15de vilde vende tilbage til Madrid med begge Dron ger. D. 27de Sept. er O'Donnel fratraadt Kommanden over Centrums Armeen. Hans Poster besat med General Don Antonio Seogne, der tillige er udnævnt til Generalkapitain for Valencia og Murcia.
Ribe Stifts Adresseaviser, 1840-10-20
Hannover. Tvende italienske Hestehandlere, der i Hannover opkjøbte Heste for den sardiniske Regjering, have faaet Ordre uopholdelig at forlade Landet, ligesom det ogsaa blev de forbudt at udføre de allerede opkjøbte Heste, henved 2000. Kongen skal have tilladt, at en Jernbane anlægges fra Hannover i Retningen af Hamborg og sættes i Forbindelse med en fra den østersøiske Havn Wismar til Elben førende Bane.
Ribe Stifts Adresseaviser, 1840-10-20
Jndenlandske Efterretninger. Fædrelandet modsiger med temmelig Tilforladelighed, at Hs. Majestæt kort efter sin Hjemkomst vilde tilbringe nogen Tid med JagtforlystelDen Berl. T. meddeler de kongle Bekjendtgjørelser til Provindsialstænderne for Jylland og Slesvig, hvoraf vi uddrage følgende: Efterat Hs. Majestæt Kongen har modtaget den roeskildske Stænderforsamlings Betænkning over Planen til Tallotteriets Ophævelse, har Hs. Majest. besluttet at sætte Sagen i Bero, indtil Stænderne kunne forelægges den endelige Plan, hvorefter samtlige Lotterier i Landet kunde være at ophæve. - Ved Stændernes Andragende, angaaende Meddelelse af Øvrighedens Erklæringer over Ansøgninger, har Hs. Majest. fundet overveiende Betænkeligheder. Paa den ene Side vilde en saadan Forskrift, især naar den fik den fornødne Udvidelse, at Erklæringen ogsaa skulde meddeles alle Andre, der kunde have Jnteresse i Ansøgningens Udfald, og at de Remonstrationer, der maatte fremkomme, saavel fra dem, som fra Supplicanten, gjensidig skulde meddeles m.V., føre til en høist skadelig Vidtløftighed og Forhaling af Sagernes Afgjørelse, medens en blot eensidig Meddelelse, til Supplicanten kunde tænkes at have en fordærvelig Jndflydelse paa den Upartiskhed, hvormed Erklæringen bør afgives. Paa den anden Side finder Hs. Majest. heller ikke, at en saadan Meddelelse er nødvendig for at beskytte Undersaatterne mod Forurettelse, da han holder sig forvisset om, at Collegierne og Departementerne ikke under nogen Sag, hvori factiske Data maatte være anbragte i de afgivne Erklæringer, uden at være ledsagede af tilstrækkelige Beviser, lægge saadanne Data til Grund for Sagens Afgjørelse, forinden der først er givet den Vedkommende Leilighed til derover at yttre sig. Hvad Stændernes 2den Jndstillingspost angaaer, da, ligesom det følger af sig selv at ingen Ansøgning, der kan komme i Conflict med Andres Rettigheder, maa af Collegierne eller Departementerne bevilges eller indstilles til Hs. Majest., med mindre der er givet de Paagjældende Leilighed til at erklære sig over de factiske Omstændigheder, som ved Sagens Afgjørelse maatte komme i Betragtning, saaledes nærer han heller ingen Tvivl om, at dette nøie lagttages.
Ribe Stifts Adresseaviser, 1840-10-20
J den kongl. Bekjendtgjørelse til den slesvigske Stænderforsamling hedder det, i Anledning af den af Stænderne foreslaaede Forening af Hertugdommenes Forsamlinger, at en saadan Forening vilde ophæve deres Organisation som Provindsialstænder og forvandle dem til en ganske anden Jnstitution, hvorfor denne Bøn ikke kan bevilges. Hs. Majest. har endvidere fundet Betænkeligheder ved at indgaae paa Forsamlingens Andragende om en udvidet Meddelelse af embedsmæssige Erklæringer. Jmidlertid vil Hs. Majest, være betænkt paa ved Underretterne at indføre som almindelig Regel Meddelelse af Domsgrunde, forsaavidt dette efter Sagernes Beskaffenhed og efter den i de enkelte Distrikter, bestaaende Retsforfatning lader sig gjøre. Ogsaa vil Hs. Majest., tage under Overveielse i hvilket Omfang Meddelelsen af de Grunde, hvorpaa Afgjørelsen er bygget, vil kunne indtræde ved den slesvig-holsteenske Regjering med Hensyn til de til sammes Afgjørelse henlagte, til den administrative Justits og det judicielle Politi henhørende, Sager.